Aký objem rýchlovarnej kanvice potrebujem?
Veľkosť, respektíve objem kanvice, by sa mal odvíjať od frekvencie a spôsobu používania, ale aj od počtu ľudí v domácnosti či priestore. V štandardných prípadoch je potrebné počítať pri jednom členovi s objemom najviac 330 mililitrov. Bežnej domácnosti by tak mala postačiť kanvica s objemom 1,5 litra, početnejším rodinám či kanceláriám odporúčame zvoliť 1,7-litrový variant.
Kanvicu po kúpe vždy „vyvarte“. Vďaka tomu zahubíte baktérie, ktoré sa do nej mohli dostať pri výrobe. V neposlednom rade sa zbavíte aj nečistôt nepríjemného zápachu po rozbalení. V prípade, že disponuje vaša kanvica odnímateľným filtrom, vyčistite ho samostatne. Vo všeobecnosti by ste mali oddelene vyčistiť toľko častí, pri koľkých to bude možné. V prípade, že disponuje vaša domácnosť príliš tvrdou vodou, využívajte vodu filtrovanú. Samotná kanvica totiž nemusí byť schopná tvrdú vodu prečistiť dokonale, následkom čoho sa zanáša a stráca na svojej životnosti. Kanvicu preventívne vyťahujte zo zásuvky. V ideálnom prípade je dobré odpájať kanvicu od zdroja napájania po každom použití. Vždy by ste tak mali urobiť v prípade, že ju nebudete dlhší čas používať. Predídete tak prípadnému skratu a napáchaniu vážnych škôd.